《赋别区象先观察出都二首 其一》
明代·何吾驺

十年载酒话前盟，每向长安洽弟兄。弹剑未销风雨合，挥杯其弟暮烟生。

犹馀瑞霭迎宵仗，独拥閒云出晓城。天下同心人易老，建牙何处可谈兵。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。